Procurorii susțin că procedând în aceeași manieră, Maricel Popa ar fi determinat excluderea unei societăți din cadrul asocierilor de firme care au câștigat două din contractele amintite mai sus și înlocuirea acesteia cu una “agreată”. Într-unul dintre cazuri, arată anchetatorii, a fost produs un prejudiciu firmei respective în sumă de 717.898 lei. „În celălalt caz, beneficiind de ajutorul acordat de suspectul Achiței Daniel-Ioan, activitatea de dezăpezire a drumurilor județene pentru perioada 1 ianuarie – 15 martie 2017 a fost retrasă din sarcina aceleiași firme și preluată în mare parte de către SC Eky Sam SRL.